Cuneiform Tablet CCT 2 11a (BM 113552)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na i-ku-pí-a a-ḫu-wa-qar ú PUZUR₄.IŠTAR qí-bi-ma 10 ma-na KÙ.BABBAR ku-ra DUMU ú-lá-a ḫa-bu-lam i-tur₄-DINGIR ú a-šur-DUG ṭù-pu-šu iḫ-ri-mu u₄-mu-ú ma-dí-iš e-tí-qú ṣa-áb-ta-šu-ma KÙ.BABBAR ú ṣí-ba-sú ša-áš-qí-lá-šu ṭù-pu-šu É a-šur-DUG <gap>-<gap>-mì-im i-ba-ší ṭù-pá-am šé-ṣí-a-ma KÙ.BABBAR ša-áš-qí-lá-šu-ma ku-un-kà-ma a-ṣé-ri-a šé-bi₄-lá-nim 36 ku-ta-nu ša ILLAT a-šur-e-mu-qí ša a-šur-DUG ú-šé-ṣí-ú i ša-du-im ša ma-a-ma iḫ-li-qú šu-ma ILLAT ú-ma-li lá ú-ma-li té-er-ta-ku-nu li-li-kam lu-qú-tí ša šé-ep a-šur-DUG šu-ma a-bu-ru-uš-ḫa-tim e-ru-ub uz-ni pì-té-a lu-qú-tí ša šé-ep a-šur-DUG lu ša PUZUR₄.IŠTAR za-ki-a-ma PUZUR₄.IŠTAR li-tal-kam ší-im TÚG-ba-tí ša ik-ri-bi₄-a ša a-da-da il₅-qé-ú er-ša-šu mì-ma ṣú-ḫa-ri-a iš-tí PUZUR₄.IŠTAR li-tal-ku-nim ma-ma-an a-ma-kam lá i-kà-lá